སྤྱོད་པ་འཚེ་བ་མེད་པ་ཟེར་བ་དེ་ཞེད་ནས་འཚེ་བ་མི་བྱེད་པ་ཞིག་ཡོང་གི་རེད།འོན་ཀྱང་དེ་མ་རེད།དཔེར་ན།ཁྲིམས་ལ་ཞེད་ནས་འཚེ་བ་མ་བྱས་ན་དེ་འཚེ་བ་མ་བྱས་པ་ཙམ་རེད།དེ་འཚེ་བ་མི་བྱེད་པ་ངོ་མ་དེ་མ་རེད།ངན་འགྲོའི་སྡུག་བསྔལ་ལ་འཇིགས་ནས་གཞན་ལ་གནོད་པ་མི་བྱེད་པ་དེ་ཙམ་ཕལ་ཆེར་མ་རེད།སྐབས་འདིར་དོན་ངོ་མའི་འཚེ་བ་མི་བྱེད་པ་ཟེར་བ་དེ་སྙིང་རྗེ་རྩ་བ་བྱས་ནས།ནམ་མཁའི་མཐས་གཏུགས་པའི་སེམས་ཅན་ཀུན་ལ་ཞེ་ཐག་པ་ནས་བརྩེ་བའི་བློ་ཞིག་སྦྱངས་ནས་བརྩེ་བའི་བློ་ཞིག་སྐྱེས་པ་ཡིན་ན།དེ་ལ་གནོད་པ་བྱེད་འདོད་རྩ་བ་ཉིད་ནས་ཡོང་གི་མ་རེད།འོ་དེ་འཚེ་བ་མི་བྱེད་པའི་རྩ་བ་དེར་ཐུག་ཡོད་རེད།